Кәримов Ҡәүи Кәрим улы

Кәримов Ҡәүи Кәрим улы (15 ғинуар 1947 йыл) — фән һәм юғары мәктәп ветераны, ғалим-тарихсы. 1986 йылдан Башҡорт дәүләт педагогия институты һәм хәҙерге М. Аҡмулла исемендәге Башҡорт дәүләт педагогия университеты уҡытыусыһы, шул иҫәптән 1988 йылдан ситтән тороп уҡыу буйынса, 1993—1997 йылдарҙа уҡытыу-тәрбиә эше буйынса проректор, 1999—2008 йылдарҙа башҡорт филологияһы факультеты деканы; 2010 йылдан — Өфө дәүләт авиация техник университеты  уҡытыусыһы. Тарих фәндәре докторы (2000), профессор (2001). Башҡортостан Республикаһының атҡаҙанған уҡытыусыһы (1993), СССР‑ҙың (1990) һәм Башҡортостан Республикаһының мәғариф отличнигы (1997), Рәсәй Федерацияһының почётлы юғары һөнәри белем биреү хеҙмәткәре (2006).

 Биографияһы 
Ҡәүи Кәрим улы Кәримов 1947 йылдың 15 ғинуарында Башҡортостан АССР-ының Тәтешле районы Яңғыҙнарат ауылында тыуған. Шәжәрәһе 1812 йылғы Ватан һуғышында ҡатнашҡан Алпаев Зөлҡәрнәй Сәлимкәй улына барып тоташа.

1969 йылда Башҡорт дәүләт университетын тамамлай.

1969 йылдан Тәтешле урта мәктәбендә, ә 1972 йылдан Бөрө педагогия институтында уҡытыусы булып эшләй. 1982 йылда «Социализм төҙөү шарттарында Башҡорт АССР-ында фәндең үҫеше» () темаһына кандидатлыҡ диссертацияһын яҡлай.

1986 йылдан Мифтахетдин Аҡмулла исемендәге Башҡорт дәүләт педагогия университетында эшләй:
 1988 йылдан ситтән тороп уҡыу буйынса проректор вазифаһын үтәй,
 1993—1997 йылдарҙа уҡытыу-тәрбиә эше буйынса проректор вазифаһын үтәй,
 1999—2008 йылдарҙа башҡорт филология факультеты деканы вазифаһын башҡара.

2000 йылда «ХIХ быуаттың икенсе яртыһы — ХХ быуаттың беренсе яртыһында Башҡортостанда фәндең үҫеше» () темаһына докторлыҡ диссертацияһы яҡлай.

2009 йылдан Башҡортостан Республикаһы Фәндәр академияһы вице-президентының ярҙамсыһы була.

2010 йылдан Өфө дәүләт авиация техник университетында уҡытыусы булып эшләй.

 Фәнни эшмәкәрлеге 
Кәримов Ҡәүи Кәрим улы — 200‑гә яҡын фәнни хеҙмәт, шул иҫәптән 6 монография һәм уҡыу әсбабы авторы. Уның фәнни хеҙмәттәре XVIII—XX быуаттарҙа Башҡортостанда фәндең барлыҡҡа килеү һәм үҫеш проблемаларына бағышланған.

 Хеҙмәттәре 
 Развитие науки в Башкирской АССР в условиях строительства социализма : диссертация … кандидата исторических наук : 07.00.02. — Уфа, 1982. — 222 с.
 Наука Башкирии в строительстве социализма / под ред. Р. Г. Ганеева. — Уфа : Башкирское кн. изд-во, 1986. — 156 с.
 Вехи развития науки в Башкортостане / Башк. гос. пед. ин-т. — Уфа : БГПИ, 1997. — 19 с.
 Наука в дореволюционном Башкортостане. — Уфа, 1999.
 Очерки истории культуры Башкортостана (1917—1997 гг.). — Уфа, 1999
 Наука Башкортостана в годы Великой Отечественной войны / Р. Г. Ганеев, К. К. Каримов; М-во образования Рос. Федерации. Башк. гос. пед. ин-т. — Уфа : Изд-во БашГПИ, 1999. — 38 с. (авторҙаш)
 Развитие науки в Башкортостане, вторая половина ХIХ — первая половина ХХ вв. : диссертация … доктора исторических наук : 07.00.02. — Уфа, 2000. — 551 с.
 Роль науки в открытии месторождений нефти в Башкортостане в годы Великой Отечественной войны // Вестник Академии наук Республики Башкортостан. — 2006. — Т. 11, № 4. — С. 55-64.
 Развитие науки в Башкортостане: вторая половина XVIII — первая половина XX в. / Российская акад. наук, Уфимский науч. центр, Ин-т истории, яз. и лит. [и др.]. — Москва : Наука, 2008. — 523 с. ISBN 978-5-02-035959-8

 Маҡтаулы исемдәре һәм башҡа бүләктәре 
 СССР‑ҙың мәғариф отличнигы (1990)
 Башҡортостан Республикаһының атҡаҙанған уҡытыусыһы (1993)
 Башҡортостан Республикаһының белем биреү отличнигы (1997)
 Рәсәй Федерацияһының почётлы юғары профессональ белем биреү хеҙмәткәре (2006)

 Иҫкәрмәләр 

 Һылтанмалар 

 Каримов Кави Каримович // Официальный сайт Академии наук Республики Башкортостан.

Категория:Башҡортостан тарихсылары
Категория:СССР мәғарифы отличниктары
Категория:Башҡортостандың атҡаҙанған уҡытыусылары
Категория:Рәсәй Федерацияһының почётлы юғары профессиональ белем биреү хеҙмәткәрҙәре
Категория:Башҡорт дәүләт университетын тамамлаусылар
Категория:Башҡорт дәүләт педагогия университеты профессорҙары
Категория:Өфө дәүләт авиация техник университеты профессорҙары